Pronophila

Pronophila er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

 Utseende 
Gankse store (vingespenn gjerne 70-80 millimeter) og bredvingede, brune sommerfugler. Bakvingens kant er bølgete. Oversiden er mørkbrun, noen ganger med oransje felter eller øyeflekker. Undersiden er gjerne litt lysere gråaktig eller rødlig brun, bakvingen ofte med et markert tverrbånd.

 Levevis 
Disse sommerfuglene lever i fuktig skog mellom 1000 – 3000 meter over havet. Biologien er dårlig kjent, men larvene lever sannsynligvis på bambus i slekten Chusquea og andre slekter.

 Utbredelse 
Slekten er utbredt over det meste av Sør-Amerika, fra Venezuela i nord til det nordlige Argentina i sør.
De fleste av artene er vestlige og knyttet til Andesfjellene, det er for eksempel bare funnet én art i Brasil (denne artens plassering i slekten er usikker). Én art lever i fjellområder i Mellom-Amerika.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Pronophilina 
 Slekten Pronophila Doubleday, 1849
 Pronophila attali Pyrcz, 2000
 Pronophila bernardi Pyrcz, 2004
 Pronophila cordillera Westwood, 1851
 Pronophila colocasia Thieme, 1907
 Pronophila cuchillaensis Viloria & Camacho, 1999
 Pronophila epidipnis Thieme, 1907
 Pronophila sp.
 Pronophila intercidona Thieme, 1907
 Pronophila isobelae Pyrcz, 2000
 Pronophila juliani Adams & Bernard, 1977
 Pronophila margarita Pyrcz, 2000
 Pronophila obscura Butler, 1868
 Pronophila orcus (Latreille, 1813)
 Pronophila rosenbergi Lathy, 1906
 Pronophila thelebe Doubleday, 1849
 Pronophila timanthes Salvin, 1871 – Mellom-Amerika
 Pronophila tremocrata Pyrcz, 2004
 Pronophila unifasciata Lathy, 1906
 Pronophila pronophila (Butler, 1867) – Brasil, usikkert om denne hører hjemme her

 Kilder 
 Markku Savela's Lepidoptera and some other life forms: Sjekkliste over artene. Hentet 20.1. 2012.
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5

 Eksterne lenker 

 Brower, A.V.Z. (2006) Pronophila på Tree of life
 Bilder av Pronophila intercidona

Kategori:Ringvinger
Kategori:Dyr formelt beskrevet i 1849
Kategori:Dyr formelt beskrevet av Henry Doubleday